'कैथी' लिपि कऽ उत्पत्ति कायस्थ शब्द सँ भेल अछि जे उत्तर भारतक एक सामाजिक समूह (हिन्दू जाति) छी । [३] याह जातिद्वारा मुख्य रूपसँ व्यापार सम्बन्धि ब्यौरा सुरक्षित राखऽ कऽ लेल सभसँ पहिने ई लिपिकें प्रयोग केनए छल । कायस्थ समुदायक पुरान रजवाड़ा आ ब्रिटिश औपनिवेशिक शासकसभसँ बहुतेक नजदीकक रिश्ता रहल अछि । ई लोकनि अङ्ग्रेजसभक विभिन्न प्रकारक तथ्याङ्कसभक प्रबन्धन आ भण्डारण करवाक लेल नियुक्त कएल जाइत छल । कायस्थसभद्वारा प्रयुक्त ई लिपिकें बादमे कैथी नाम सँ जानल जाए लागल ।
 कैथी एक पुरान लिपि छी जकर प्रयोग कम सँ कम सोलहम शताब्दीमे व्यापक रूपसँ होइत छल । मुगल साम्राज्यक समयमे एकर प्रयोग बहुतेक व्यापक छल । सन् १८८० कें दशकमे ब्रिटिश राजक समयमे एकरा प्राचीन बिहारक न्यायलयसभमे आधिकारिक भाषाकें दर्जा देल गेल छल । एकरा खगड़िया जिलाक न्यायालयमे वैधानिक लिपिकें दर्जा देल गेल छल ।
 कैथी लिपिकें सन् २००९ मे युनिकोड मानक ५. २ मे सम्मलित कएल गेल । कैथीकें युनिकोडमे स्थान U+11080 सँ U+110CF धरि अछि । ई सीमामे किछ खाली स्थान सेहो अछि जकर कोड बिन्दु निर्धारित नै कएल गेल अछि । 